De colors són els meus somnis, tot i que ja m'he llevat,
i la son no ve a veure'm quan la lluna s'ha aixecat,
salto i salto sobre els núvols, sembla que pugui volar
el meu cor fa pampallugues i no deixa de ballar
quan posem els peus enlaire, quan posem el cap per avall
quan et crido a la muntanya i l'eco em va contestant,
quan et faig amb margarides un braçalet de colors
vull mirar-te als ulls i dir-te que el que sento és això:
T'estimo molt, jo a tu t'estimo molt!
Si estàs amb mi desapareix tot el que és trist,
un dia gris el pintes de colors,
fins a la lluna i tornar t'estimo jo!
Els meus ulls són com bombetes, els meus llavis riuen fort,
no puc amagar el que sento quan em mires tan de prop,
ara ja no sé què em passa, el cos m'està tremolant,
el meu cor fa pampallugues i no deixa de ballar
Quan s'uneixen els colors per fer l'arc de Sant Martí,
quan escrius amb el teu dit el meu nom en el mirall,
li dono canya a la ràdio i escolto aquesta cançó
vull mirar-te als ulls i dir-te que el que sento és això:
T'estimo molt, jo a tu t'estimo molt!
Si estàs amb mi desapareix tot el que és trist,
un dia gris el pintes de colors,
fins a la lluna i tornar t'estimo jo!
Maite zaitut, maite, maite zaitut!
Si estàs amb mi desapareix tot el que és trist,
un dia gris el pintes de colors,
fins a la lluna i tornar t'estimo jo!
T'estimo molt, jo a tu t'estimo molt,
si estàs amb mi desapareix tot el que és trist,
un dia gris el pintes de colors,
fins a la lluna i tornar t'estimo jo!
Fins a la lluna i tornar t'estimo jo!
Fins a la lluna i tornar...
T'estimo jo! Uóó! Maite zaitut!